La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 27 de juny de 2019 que són les que els corresponen els números 383/2019 a 402/2019 i dona compte de les actuacions realitzades de conformitat amb la valoració de les admissions que s'ha dut a terme.
La secretària tècnica informa també d'una nova petició de dictamen que ha presentat el Departament de la Vicepresidència i d'Economia i Finances i de les darreres actuacions desenvolupades en l'àmbit judicial en marc dels procediments contenciosos oberts.
Es donen per llegides les actes de les sessions corresponents als dies 23 de maig de 2019, 6 de juny de 2019 i 20 de juny 2019, corresponents a la divuitena, vintena i vint-i-tresena, respectivament, dels Plens de l'any 2019.
Proposta de resolució de finalització de les Reclamacions 151/2019, 152/2019 i 153/2019 (acumulades) per acord de mediació
El senyor Josep Mir, ponent de la Proposta de resolució de finalització, de forma acumulada, de les Reclamacions 151/2019, 152/2019 i 153/2019 per acord de mediació, interposada contra el Departament de Treball, Afers Socials i Famílies de la Generalitat de Catalunya en relació amb l'accés a informació diversa relacionada amb la tramitació de sol·licituds de la renda garantida de ciutadania, exposa la tramitació d'aquest procediment i quins són els termes de l'acord entre les parts, que duu a la finalització del procediment.
Proposta de resolució de finalització de la Reclamació 154/2019 per acord de mediació
El senyor Josep Mir, ponent de la Proposta de resolució de finalització de la Reclamació 154/2019 per acord de mediació, interposada contra l'Ajuntament de Gavà, en relació amb l'accés a la distribució d'una subvenció en matèria de formació de personal municipal, exposa la tramitació d'aquest procediment i quins són els termes de l'acord entre les parts, que duu a la finalització del procediment.
Proposta de resolució de finalització de les Reclamacions 163/2019, 164/2019 i 165/2019 (acumulades) per acord de mediació
El senyor Josep Mir, ponent de la Proposta de resolució de finalització, de forma acumulada, de les Reclamacions 163/2019, 164/2019 i 165/2019 per acord de mediació, interposada contra l'Ajuntament de l'Hospitalet de Llobregat sobre l'accés a informació diversa, exposa la tramitació d'aquest procediment i quins són els termes de l'acord entre les parts, que duu a la finalització del procediment.
Proposta de resolució de finalització de la Reclamació 196/2019 per desistiment
El senyor Josep Mir, ponent de la Proposta de resolució de finalització de la Reclamació 196/2019 per desistiment, interposada contra la Direcció General de la Funció Pública del Departament de Polítiques Digitals i Administració Pública de la Generalitat en relació amb l'accés a adreces de correu electrònic del personal de la Generalitat, finalitza per desistiment exprés de la part reclamant que així ho ha manifestat durant la tramitació del procediment de reclamació.
Proposta de resolució de finalització de la Reclamació 276/2019 per pèrdua d'objecte
La senyora Elisabet Samarra, ponent de la Proposta de de finalització de la Reclamació 276/2019 per pèrdua d'objecte, interposada contra l'Ajuntament de Reus, en relació amb l'accés a la còpia dels exàmens realitzats en un procés selectiu de personal, relaciona els elements de tramitació que han acreditat que l'Ajuntament ha facilitat a la persona reclamant la informació que reclama, de manera que finalitza la controvèrsia plantejada i correspon resoldre l'expedient per pèrdua sobrevinguda de l'objecte de la reclamació.
Proposta de resolució de finalització de la Reclamació 282/2019 per pèrdua d'objecte.
El senyor Josep Mir, ponent de la Proposta de resolució de finalització de la Reclamació 282/2019 per pèrdua d'objecte, plantejada contra Departament d'Educació Generalitat de Catalunya que fa referència a places de centres escolars, relaciona els elements de tramitació que han permès que li hagi estat facilitada a la persona reclamant la informació reclamada i per tant, correspon resoldre l'expedient per pèrdua sobrevinguda de l'objecte de la reclamació.
Proposta de resolució d'estimació de la Reclamació 298/2019
El senyor Josep Mir, ponent de la Proposta de resolució d'estimació de la Reclamació 298/2019, i de la que és objecte del següent punt de l'ordre del dia, la relativa a la Reclamació 299/2019, ambdues interposades contra l'Ajuntament de Sant Boi de Llobregat, i relatives a l'accés a documents relacionats amb l'arxivament d'una denúncia, exposa els elements que fonamenten el sentit estimatori d'ambdues Propostes de resolució.
El ponent així mateix, assenyala l'Ajuntament s'ha rebut dos dies abans de la celebració del Ple l'informe emès per l'Ajuntament sobre la Reclamació 299/2019 i que per tant s'introdueixen les esmenes corresponents al text per incorporar aquest antecedent i la seva valoració.
Proposta de resolució d'estimació de la Reclamació 299/2019
És objecte d'anàlisi al punt anterior de l'ordre del dia.
Proposta de resolució d'estimació de la Reclamació 303/2019
El senyor Josep Mir, ponent de la Proposta de resolució d'estimació de la Reclamació 303/2019, interposada contra l'Ajuntament d'Aiguafreda, en relació amb la data i durada de la concessió del servei municipal d'abastament d'aigua, exposa els elements que fonamenten el sentit estimatori d'aquesta Proposta de resolució i menciona expressament la manca de col·laboració de l'Ajuntament d'Aiguafreda amb la Comissió, atès que no ha emès l'informe requerit ni els antecedents de la reclamació, sense que aquest fet impedeixi que la GAIP resolgui favorablement.
Proposta de resolució d'estimació de la Reclamació 307/2019
El senyor Josep Mir, ponent de la Proposta de resolució d'estimació de la Reclamació 307/2019, interposada contra l'Ajuntament de Badalona, en relació amb l'accés a contractes de representació i defensa jurídica i jurisdiccionals de l'Ajuntament de Badalona i els organismes i empreses que en depenen, en l'ordre jurisdiccional penal formalitzats o vigents des de l'1 de juliol de 2017r, exposa els elements que fonamenten el sentit estimatori d'aquesta Proposta de resolució, atès que tot i que no s'ha emès per part de l'Ajuntament de Badalona l'informe requerit ni han tramès el corresponent expedient, correspon declarar el dret de l'empresa reclamant que la informació li sigui facilitada.
Proposta de resolució d'estimació de la Reclamació 309/2019
La senyora Elisabet Samarra, ponent de la Proposta de resolució d'estimació de la Reclamació 309/2019, interposada contra l'Ajuntament de Rubí, en relació amb l'accés les actes signades de la Comissió de Formació, Comissió Negociadora i Comissió de Valoració de Llocs de Treball, exposa els elements que fonamenten el sentit estimatori d'aquesta Proposta de resolució.
La mateixa ponent de la Proposta introdueix una esmena al text de la Proposta a fi de reforçar el caràcter estimatori de la fonamentació jurídica.
Proposta de resolució de finalització de la Reclamació 315/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 315/2019 per pèrdua d'objecte, interposada contra l'Ajuntament de Castellar del Vallès, en relació amb l'accés a informació sobre el maltractaments sobre dos gossos concrets, relaciona els elements de tramitació que han permès que se li hagi facilitat a l'entitat reclamant, la Fundació per l'Assessorament i l'Acció en Defensa dels Animals (FAADA), la informació reclamant, de manera que correspon finalitzar l'expedient per pèrdua sobrevinguda de l'objecte de la reclamació un cop esvaïda la controvèrsia plantejada.
Proposta de resolució de finalització de la Reclamació 316/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 316/2019 per pèrdua d'objecte, interposada contra l'Ajuntament de Benavent de Segrià, en relació amb l'accés a informació sobre la data i durada de la concessió del servei municipal d'abastament d'aigua, relaciona els elements de tramitació que justifiquen que s'ha facilitat a la persona reclamant la informació reclamada i per tant, hagi finalitzat la controvèrsia plantejada.
Proposta de resolució d'estimació de la Reclamació 317/2019
El senyor Josep Mir, ponent de la Proposta de resolució d'estimació de la Reclamació 317/2019, interposada contra l'Ajuntament de Bordils, també en relació amb l'accés a informació sobre la data i durada de la concessió del servei municipal d'abastament d'aigua, exposa que en aquest supòsit, a diferència de l'anterior procediment, cal resoldre estimatòriament la reclamació de la persona reclamant i reconèixer els seu dret a accedir a aquesta informació, talment ha fet en molts d'altres procediments anteriors plantejats per la mateixa persona davant de diferents Ajuntaments de Catalunya.
Proposta de resolució de finalització de la Reclamació 324/2019 per desistiment
El senyor Josep Mir, ponent de la Proposta de resolució de finalització de la Reclamació 324/2019 per desistiment, interposada contra l'Ajuntament de Cerdanyola del Vallès, en relació amb la còpia d'un expedient municipal relatiu a unes reclamacions administrativa i judicial, finalitza per desistiment presumpte de la persona reclamant, atès que malgrat es va requerir l'esmena de la reclamació presentada davant la GAIP, la persona reclamant no ha complementat la reclamació amb les dades requerides, de manera que es produeix el desistiment presumpte del seu procediment.
Proposta de resolució de finalització de la Reclamació 325/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 325/2019 per pèrdua d'objecte, interposada contra l'Institut Català de les Dones, en relació amb els pressupostos i programes d'aplicació de la Llei contra la violència masclista, relaciona els elements de tramitació que permeten argumentar a l'administració reclamada que ha facilitat a la persona reclamant la informació i correspon, per tant, finalitzar l'expedient per pèrdua sobrevinguda de l'objecte de la reclamació.
El mateix ponent introdueix unes esmenes al text a fi de fer constar les darreres al·legacions rebudes per la persona reclamant en el procediment.
Proposta de resolució de finalització de la Reclamació 330/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 330/2019 per pèrdua d'objecte, interposada contra l'Ajuntament de Barcelona, en relació amb l'accés a informació sobre places d'aparcament per a vehicles adaptats, relaciona els elements de tramitació que han permès que se li hagi facilitat a la persona reclamant la informació reclamada, de manera que finalitza la controvèrsia plantejada i correspon resoldre l'expedient per pèrdua sobrevinguda de l'objecte de la reclamació.
Proposta de resolució de finalització de la Reclamació 332/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 332/2019 per pèrdua d'objecte, interposada contra l'Ajuntament de Barcelona, en relació amb l'accés a informació sobre la pràctica esportiva dels infants, relaciona els elements de tramitació que acrediten que s'ha facilitat a la persona reclamant la informació reclamada, de manera que finalitza la controvèrsia plantejada i correspon resoldre l'expedient per pèrdua sobrevinguda de l'objecte de la reclamació.
Proposta de resolució de desestimació de la Reclamació 337/2019
El senyor Josep Mir, ponent de la Proposta de resolució de desestimació de la Reclamació 337/2019, interposada contra la Direcció General de Patrimoni Arquitectònic del Departament de Cultura de la Generalitat de Catalunya, en relació amb l'accés a un informe sobre l'estat de les restes arqueològiques de Tàrraco com a Patrimoni de la Humanitat, exposa es proposa desestimar la reclamació atès que l'elaboració de l'informe sol·licitat no ha finalitzat i així ho ha exposat en el marc del procediment ICOMOS, el Consell Internacional de Monuments i Llocs Històrics, organització mundial no governamental associada amb la UNESCO, a qui correspon la seva elaboració.
Proposta de resolució de finalització de la Reclamació 351/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 351/2019 per pèrdua d'objecte, interposada contra l'Ajuntament de Garcia, en relació amb l'accés a les al·legacions, formulades per l'Ajuntament, relatives a la concessió d'una llicència d'obres atorgada per l'Ajuntament de Riba-Roja per a la construcció d'un Centre de valorització i disposició de residus de classe II en el paratge de Les Valls, relaciona els elements de tramitació que acrediten que s'ha facilitat a la part reclamant, un representant de l'empresa titular de la llicència, la informació reclamada, de manera que correspon resoldre l'expedient per pèrdua sobrevinguda de l'objecte de la reclamació.
El ponent exposa a continuació la tramitació de l'expedient de la Reclamació 354/2019 formulada per l'empresa reclamant i amb el mateix objecte però respecte les al·legacions de l'Ajuntament de Maials a la mateixa llicència d'obres i per tant les similituds d'aquest expedient amb el de la Reclamació 351/2019 i que també es proposa finalitzar per pèrdua sobrevinguda de l'objecte atès que l'Ajuntament de Maials també ha facilitat la informació requerida.
Contràriament el ponent exposa que en el mateix cas plantejat davant l'Ajuntament de Rasquera es proposa la desestimació de la reclamació, atès que la sol·licitud d'informació pública no va acreditar de forma suficient la representació de la persona que la va formular i així s'ha fet constar, sense que s'hagi esmenat degudament.
A proposta del mateix ponent s'introdueixen esmenes als textos de les Propostes a fi de poder fer constar als antecedents les al·legacions formulades pel representant de la part reclamant.
Proposta de resolució de finalització de la Reclamació 354/2019 per pèrdua d'objecte
Proposta de resolució de desestimació de la Reclamació 356/2019